Държавен вестник, бр. 104, 2005 г., стр. 25

Б Р О Й  104
Д Ъ Р Ж А В Е Н   В Е С Т Н И К
С Т Р .  25
РЕШЕНИЕ
във връзка с коледната ваканция на Народно-
то събрание за 2005—2006 г.
Народното събрание на основание чл. 86,
ал. 1 от Конституцията на Република България
и чл. 33, ал. 3 от Правилника за организацията
и дейността на Народното събрание
Р Е Ш И :
Коледната ваканция на Народното събрание
за 2005—2006 г. е от 23 декември 2005 г. до 10
януари 2006 г. включително.
Решението е прието от 40-то Народно събра-
ние на 21 декември 2005 г. и е подпечатано с
официалния печат на Народното събрание.
Председател на Народното събрание:
Георги Пирински
127429
ПРЕЗИДЕНТ
НА РЕПУБЛИКАТА
УКАЗ № 402
На основание чл. 100, ал. 2 от Конституция-
та на Република България, чл. 28, т. 4 и чл. 125,
т. 1 от Закона за отбраната и въоръжените сили
на Република България
П О С Т А Н О В Я В А М :
Освобождавам генерал-майор Васил Васи-
лев Върбанов от длъжността началник на Глав-
но управление “Материално-техническо и ме-
дицинско осигуряване” в Генералния щаб на
Българската армия.
Изпълнението на указа възлагам на минис-
търа на отбраната.
Издаден в София на 16 декември 2005 г.
Президент на републиката: Георги Първанов
Министър-председател: Сергей Станишев
Подпечатан с държавния печат.
Министър на правосъдието: Георги Петканов
126853
МИНИСТЕРСКИ СЪВЕТ
ПОСТАНОВЛЕНИЕ № 273
ОТ 16 ДЕКЕМВРИ 2005 Г.
за допълнение на Тарифата за таксите, които
се събират от Националната ветеринарноме-
дицинска служба по Закона за ветеринарно-
медицинската дейност, одобрена с Постанов-
ление № 166 на Министерския съвет от 2002 г.
(обн., ДВ, бр. 78 от 2002 г.; изм. и доп., бр. 87 от
2004 г. и бр. 56 и 62 от 2005 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 4, раздел III накрая се добавят след-
ните забележки:
“Забележки към подраздели I, II и III:
Ветеринарните такси се заплащат от собст-
веника на животните, продуктите или сурови-
ните след извършване на ветеринарно-санитар-
ната експертиза.
Таксите за продуктите и суровините се опре-
делят върху нетното им тегло.
За ветеринарно-санитарни експертизи на
продукти и суровини от животински произход и
за ветеринарно-санитарни инспекции и контрол
на прясно месо от бозайници и птици, извърше-
ни след работно време или през почивните дни,
таксите се събират с увеличение 50 на сто.
Не се събират такси:
а) при придвижване на сурово мляко от фер-
мите и млекосъбирателните пунктове до мле-
копреработвателните предприятия;
б) при движение на зарибителен материал в
рамките на едно рибовъдно стопанство;
в) при придвижване на животински продук-
ти, които са хуманитарна помощ;
г) при придвижване на малки птици от лю-
пилнята до помещенията за отглеждане на пти-
ци в рамките на едно населено място и на един
собственик.”
Заключителна разпоредба
§ 2. Постановлението влиза в сила от деня на
обнародването му в “Държавен вестник”.
За министър-председател:
Емел Етем
Главен секретар на Министерския съвет:
Севдалин Мавров
126482
ПОСТАНОВЛЕНИЕ № 274
ОТ 16 ДЕКЕМВРИ 2005 Г.
за изменение на Наредбата за условията и реда
за вписване в регистъра и за изискванията към
дейността на лицата, които осъществяват дей-
ност по добиване, преработване и сделки с бла-
городни метали и скъпоценни камъни и изде-
лия със и от тях по занятие, приета с Поста-
новление № 181 на Министерския съвет от
2004 г. (ДВ, бр. 69 от 2004 г.)
МИНИСТЕРСКИЯТ СЪВЕТ
П О С Т А Н О В И :
Параграф единствен. В приложение № 2 към
чл. 2, ал. 12 думите “Заместник-министър” се
заменят с “Директор”.
За министър-председател:
Емел Етем
Главен секретар на Министерския съвет:
Севдалин Мавров
126483